送虞提宮
作者：李流謙
朝代：宋

paragraphs: 桃花未落春水生，百川合流如鏡平。
江神約束蛟與鰐，東閣郎君將母行。
一帆萬里無荆越，非霧非烟鎖雙闕。
只今手持天下柄，相公身是稷與卨。
潭潭大府琳琅都，翻翻㦸带纏金鋪。
朝回坐對彩衣舞，天上應有人間無。
相門出相古來有，周公在前魯公後。
看君父子名一時，野人甘作扶犁手。